
Szentendre Város Önkormányzat Képviselő-testületének

2006.  november 28-i ZÁRT üléséről készült jegyzőkönyvéből


9.
Előterjesztés az OKTÁN benzinkút ismételt üzembe helyezéséről
Előadó: dr. Dietz Ferenc
Szentendre Város Önkormányzat Képviselő-testületének

294/2006. (XI. 28.) Kt. sz. határozata:

Szentendre Város Önkormányzat Képviselő-testülete úgy dönt, hogy

1. a közterület-használat rendjéről szóló többször módosított 13/2005. (IV. 15.) Önk. sz. rendelet megfelelő módosítását követően, a Szentendrei Oktán Kft-vel a 2954/2 hrsz-ú ingatlanból 133 m2 vonatkozásában terület-hasznosítási szerződést köt, havi 150.000 Ft hasznosítási díj megfizetése ellenében - évenként a fogyasztói árindex inflációt követő emelésével - 2010. augusztus 31-ig terjedő időtartamra. 
2. Felkéri a Polgármestert, hogy a közterület-használatról szóló többször módosított 13/2005. (IV. 15.) Önk. sz. rendelet megfelelő módosítását a Képviselő-testület 2006. decemberi ülésére terjessze elő.

3. Felkéri a Polgármestert, hogy az Oktán Kft-vel kötendő terület-hasznosítási szerződés tervezetét a Képviselő-testület 2006. decemberi ülésére terjessze elő, bontófeltételként beépítve a 11-es úton a Szentlászlói út és Martinovics utca kereszteződésénél lévő csomópont átalakításának megvalósulását. 
Felelős: 
Polgármester

Határidő: 
Képviselő-testület 2006. decemberi ülése
K. m. f.


dr. Dietz Ferenc  s. k.
dr. Molnár Ildikó s. k.


polgármester
jegyző

Kapja:

1. Önkormányzati és Szervezési Iroda – irattár

2. A Képviselő-testület tagjai

3. Vagyongazdálkodási iroda – intézkedésre
4. Közgazdasági iroda - intézkedésre
Közzétéve a GroupWise-on és a Weboldalon.

A kiadmány hiteléül:
Szentendre, 2006. november 29.
Skultéti Mária
jegyzőkönyvvezető

